প্রতারণায় ধরা পড়লেও এটা ভাববেন না যে সম্পর্ক জোড়া লাগানো যাবে না। ধারণা করুন যে আপনারা একসঙ্গে থাকবেন যতদিন পর্যন্ত আপনারা সম্পর্ক মেরামতের জন্য চেষ্টা চালিয়ে যেতে ইচ্ছুক। ওভারস্ট্রিট বলেন, ‘সম্পর্ক পুনরুদ্ধারের কাজটি আরো ভালোভাবে করার জন্য আপনাদের উভয়কে একে অপরের প্রতি প্রতিশ্রুতিবদ্ধ হয়ে কাজ করতে হবে। সম্পর্কে বিশ্বাস ফিরিয়ে আনা কঠিন কাজ, কিন্তু সম্ভব হতে পারে যদি আপনারা একসঙ্গে বসবাস করেন।’ বিশ্বাস ব্যতীত আপনি সম্পর্ক টিকিয়ে রাখতে পারবেন না। যদি বিশ্বাসঘাতকতার পরও আপনি সম্পর্ক রক্ষা করতে পারেন, আপনাদের বন্ধন আরো শক্তিশালী হবে এবং আপনার জীবনের সম্মুখে থাকা যেকোনো কিছু জয় করতে পারেন। ড. ফারস্টেইন বলেন, ‘অনেক সময় প্রতারণা হচ্ছে সহায়তার জন্য আহ্বান। প্রতারণার অভিজ্ঞতা ও তা থেকে শিক্ষা নেওয়ার পর অনেক সম্পর্ক অধিক ঘনিষ্ঠ ও শক্তিশালী হয়। আপনার সঙ্গীকে বাস্তববাদী উপায়ে জানতে এবং জীবনের সমস্যাযুক্ত বা ত্রুটিযুক্ত বিভিন্ন দিক সম্পর্কে বুঝতে এটি একটি সুযোগ হতে পারে। আপনি এসব সংশোধন করতে পারেন এবং সম্পর্কের উন্নয়ন করতে পারেন।’